Document ID: 32005D0554

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 12ης Ιουλίου 2005
σχετικά με την προσαρμογή των χορηγούμενων αποζημιώσεων στα τακτικά μέλη της Ευρωπαϊκής Οικονομικής και Κοινωνικής Επιτροπής καθώς και στους αναπληρωτές τους
(2005/554/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258 τέταρτη παράγραφος,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166 τέταρτο εδάφιο,
το αίτημα της Ευρωπαϊκής Οικονομικής και Κοινωνικής Επιτροπής της 4ης Απριλίου 2005,
Εκτιμώντας τα ακόλουθα:
Τα ποσά των ημερήσιων αποζημιώσεων που καταβάλλονται στα τακτικά και τα αναπληρωματικά μέλη της Ευρωπαϊκής Οικονομικής και Κοινωνικής Επιτροπής, τα οποία καθορίστηκαν με την απόφαση 81/121/ΕΟΚ του Συμβουλίου (1), θα πρέπει να προσαρμοσθούν,
ΑΠΟΦΑΣΙΖΕΙ:
Άρθρο 1
Το άρθρο 2 της απόφασης 81/121/ΕΟΚ αντικαθίσταται από το ακόλουθο κείμενο:
«Άρθρο 2
1. Η ημερήσια αποζημίωση ανά ημέρα ταξιδιού ανέρχεται σε:
-
130 ευρώ για τα τακτικά και τα αναπληρωματικά μέλη.
2. Η ημερήσια αποζημίωση για κάθε ημέρα συνεδρίασης ανέρχεται σε:
-
208 ευρώ για τα τακτικά και τα αναπληρωματικά μέλη.
3. Σε περίπτωση που ο δικαιούχος προσκομίσει ικανοποιητική απόδειξη ότι επιβαρύνθηκε με τα έξοδα διανυκτέρευσης στον τόπο εργασίας, χορηγείται πρόσθετη ημερήσια αποζημίωση 30 ευρώ».
Άρθρο 2
Η παρούσα απόφαση παράγει αποτελέσματα την 12η Ιουλίου 2005.
Βρυξέλλες, 12 Ιουλίου 2005.

Labels: 9
15